ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
भारत आणि जपान यांच्यामधील माहिती आणि दळणवळण तंत्रज्ञान क्षेत्रामध्ये सहकार्य करण्याच्या कराराला केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये भारत आणि जपान यांच्यामधील माहिती आणि दळणवळण तंत्रज्ञान क्षेत्रामध्ये व्दिपक्षीय सहकार्य करण्याच्या प्रस्तावावर स्वाक्षरी करण्यास मान्यता देण्यात आली.
या व्दिपक्षीय सहकार्य करारामुळे उभय देशांमध्ये समन्वय चांगले होण्यास मदत मिळणार आहे. भारताच्या दृष्टीने रणनिती आखतांना पुढाकार घेताना, जपान हा विशेष सामरिक आणि जागतिक भागीदार म्हणून महत्वाचा देश आहे, त्याचा लाभ भारताला मिळू शकणार आहे.
या सामंजस्य करारामुळे 5 जी नेटवर्क, दूरसंचार सुरक्षा, सबमरीन केबल, दूरसंचार क्षेत्रामध्ये वापरण्यात येणा-या उपकरणांचे प्रमाणीकरण आणि प्रमाणपत्र, अत्याधुनिक बिनतारी संदेश तंत्रज्ञान, आयसीटी क्षमता निर्माण करणे, सार्वजनिक संरक्षण, आपत्ती निवारण, कृत्रिम बुद्धिमत्ता, व्यवस्थापन अशा अनेक क्षेत्रामध्ये देशाला जपानकडून सहकार्य मिळू शकणार आहे.
जपानबरोबरच्या या सामंजस्य सहकार्य करारामुळे भारताला जागतिक स्तरावरच्या प्रक्रियेमध्ये सहभागी होण्यासाठी अनेक संधी मिळू शकणार आहेत. आयसीटी तंत्रज्ञान सहकार्यामुळे देशामध्ये आयसीटी पायाभूत सुविधा मजबूत होण्यास मदत मिळणार आहे. तसेच नेटवर्क आणि तंत्रज्ञानाच्या सहकार्यामुळे देशातल्या दुर्गम भागाशी संपर्क साधणे शक्य होणार आहे. आयसीटी क्षेत्रामध्ये मनुष्य बळ क्षमता निर्माणासाठी आणि स्टार्टअप परिसंस्थेच्या विकासाला प्रोत्साहन देताना आत्मनिर्भर भारताचे उद्दिष्ट साध्य करणेही शक्य होणार आहे.
राष्ट्रपती कार्यालय
राष्ट्रपती 19 ते 22 फेब्रुवारी दरम्यान ओदिशा आणि आंध्र प्रदेशला भेट देणार
नवी दिल्ली, 18 फेब्रुवारी 2022
राष्ट्रपती राम नाथ कोविंद 19 ते 22 फेब्रुवारी 2022 दरम्यान ओदिशा आणि आंध्र प्रदेशला भेट देणार आहेत.
20 फेब्रुवारी 2022 रोजी, पुरी येथील गौडीया मठ आणि मिशनचे संस्थापक, श्रीमद भक्ती सिद्धांत सरस्वती गोस्वामी प्रभुपाद यांच्या 150 व्या जयंतीनिमित्त तीन वर्षे चालणाऱ्या सोहळ्याचे उद्घाटन राष्ट्रपती करतील.
21 फेब्रुवारी 2022 रोजी, राष्ट्रपती विशाखापट्टणम येथे फ्लीट रिव्ह्यू आणि फ्लायपास्टला उपस्थित राहतील. सशस्त्र दलांचे सर्वोच्च कमांडर म्हणून राष्ट्रपती त्यांच्या कार्यकाळात एकदा ‘प्रेसिडेंट्स फ्लीट रिव्ह्यू’चा भाग म्हणून भारतीय नौदल ताफ्याचा आढावा घेत असतात.S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
घटनेच्या शिल्पकारांप्रति पंतप्रधान नरेंद्र मोदी यांचे अभिवादन
ज्यांनी भारताची राज्यघटना तयार केली त्या घटनेच्या शिल्पकारांना पंतप्रधान नरेंद्र मोदी यांनी आज संविधान दिनानिमित्त अभिवादन केले. घटना तयार करणार्या महान व्यक्तींनी आपल्या देशाबद्दल पाहिलेलं स्वप्न पूर्ण करण्यासाठी आपण वचनबद्ध आहोत, या आश्वासनाचा त्यांनज पुनरुच्चारही केला.
"आज संविधान दिन. त्यानिमित्त ज्यांनी आपल्याला राज्यघटना दिली त्या घटनेच्या शिल्पकारांना अभिवादन. या महान व्यक्तींनी आपल्या देशाबद्दल पाहिलेलं स्वप्न पूर्ण करण्यासाठी आपल्या वचनबद्धतेचा पुनरुच्चारही करतो" असे पंतप्रधान नरेंद्र मोदी ट्विट संदेशात म्हणाले.
पंतप्रधान कार्यालय
106 वर्षीय श्याम सरन नेगी यांनी मतदान केल्याबद्दल पंतप्रधानांकडून कौतुक
106 वर्षे वयाचे श्याम सरन नेगी यांनी चौतिसाव्या वेळी मतदानाचा हक्क बजावल्याबद्दल पंतप्रधान नरेंद्र मोदी यांनी त्यांचे कौतुक केले आहे.
ट्विट संदेशात पंतप्रधान म्हणाले :
"हे कौतुकास्पद आहे आणि युवा मतदारांना निवडणुकीत भाग घेण्यासाठी तसेच आपली लोकशाही बळकट करण्यासाठी प्रेरक ठरेल."
सुक्ष्म, लघु आणि मध्यम उदयोग मंत्रालय
स्टार्ट-अप्ससाठी किमान अर्थसहाय्य योजना
नवी दिल्ली, 16 डिसेंबर 2021
सूक्ष्म, लघु आणि मध्यम उद्योग मंत्रालयाची सूक्ष्म आणि लघु उद्योगांसाठी पत हमी निधी योजनेच्या स्वरूपात एक योजना आहे जी छोटे स्टार्ट-अप आणि नवीन उद्योगांसह सूक्ष्म आणि लघु क्षेत्रातील कर्जदारांना कर्ज देणाऱ्या संस्थांच्या कर्ज सुविधांसंदर्भात हमी देते.
नवीन सूक्ष्म, लघु आणि मध्यम उद्योगांची स्थापना करण्यासाठी एमएसएमई मंत्रालयाकडून कोणत्याही मंजुरीची आवश्यकता नाही. मंत्रालयाच्या योजनांची अंमलबजावणी करण्यासाठी आणि एमएसएमईंना मार्गदर्शक सहाय्य पुरवण्यासाठी मंत्रालयाची राज्ये/केंद्रशासित प्रदेशांमध्ये क्षेत्रीय कार्यालये आहेत.
केंद्रीय एमएसएमई मंत्री नारायण राणे यांनी आज लोकसभेत एका लेखी उत्तरात ही माहिती दिली.
S.Patil/S.kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
रस्ते वाहतूक आणि महामार्ग मंत्रालय
जुन्या आणि मोडकळीला आलेल्या पुलांसह वापरामधील राष्ट्रीय महामार्गांच्या वार्षिक दुरुस्तीचे काम, पुलांच्या भौतिक स्थितीचे नियमीत मूल्यांकन करण्यासाठीच्या बांधकाम/देखभाल नियमावलीच्या सुस्थापित प्रणालीनुसार केले जात असल्याची केंद्रीय रस्ते वाहतूक आणि महामार्ग मंत्री नितीन गडकरी यांची माहिती
नवी दिल्ली, 21 डिसेंबर 2022
राष्ट्रीय महामार्गांची त्यावरील पुलांसह देखभाल आणि विकास ही निरंतर प्रक्रिया आहे. त्यानुसार, जुन्या/मोडकळीला आलेल्या पुलांसह वापरात असलेल्या राष्ट्रीय महामार्गांची दुरुस्ती/पुनर्वसन/पुनर्बांधणीचे काम दर वर्षी हाती घेतले जाते. जुन्या/मोडकळीला आलेल्या पुलांच्या दुरुस्ती/पुनर्वसन/पुनर्बांधणीचे काम स्वतंत्रपणे अथवा राष्ट्रीय महामार्गाच्या काही भागाची सुधारणा/दर्जा सुधारणा या कामाचा भाग म्हणून हाती घेतले जाते. एखादी पुलाच्या दुरुस्ती/पुनर्वसनाचे काम, संबंधित पुलाचे स्वरूप, त्यावर येणारा भार, त्याची कार्यात्मक गरज, त्यावरून सध्या सुरु असलेली वाहतूक आणि त्या पुलाचे बांधकाम ज्या स्वरूपाच्या वाहतुकीसाठी केले गेले आहे, वगैरे, या गोष्टी विचारात घेऊन हाती घेतले जाते.
राष्ट्रीय महामार्ग प्रकल्पांसाठी बोली लावणारे कंत्राटदार/ सवलत धारक यांच्यासाठी अंमलबजावणीच्या विविध पद्धतींमध्ये, त्याचे तांत्रिक तांत्रिक आणि आर्थिक पात्रता निकष नमूद करण्यात आले आहेत. हे पात्रता निकष राष्ट्रीय महामार्ग प्रकल्पांवरील पूल/बोगदे यासह त्यासाठी होणारा खर्च आणि त्याची लांबी यानुसार ठरवले जातात. त्याशिवाय, करार/सवलत करारामध्ये नमूद केलेली मानके आणि वैशिष्ट्यांनुसार रस्त्यांचे बांधकाम सुनिश्चित करण्यासाठी आणि प्रकल्पासाठी होणारा विलंब टाळण्यासाठी, मंत्रालयाने 06.10.2021 आणि 04.01.2022 रोजी जारी केलेल्या परिपत्रकानुसार, राष्ट्रीय महामार्ग आणि इतर केंद्र प्रायोजित रस्ते प्रकल्पांमधील कंत्राटदार/सवलतधारकांना प्रतिबंध करण्यासाठी/ दंड आकारण्यासाठी/ नॉन-परफॉर्मर म्हणून घोषित करण्यासाठी मानक कार्यपद्धती  जारी केली आहे.
काही जुने पूल वगळता पुलाचे बांधकाम वर्ष /अंदाजे वय हे सामान्यतः माहिती असते. मंत्रालय, पुलांच्या भौतिक स्थितीचे नियमित मूल्यांकन करण्यासाठी तपासणी/देखभाल नियमावलीच्या क सुस्थापित प्रणालीचा अवलंब करते. इंडियन रोड काँग्रेस  ने पुलांची तपासणी आणि स्थिती सर्वेक्षणासाठी मार्गदर्शिका/तपशीलवार मार्गदर्शक सूचना प्रकाशित केल्या आहेत. रस्ते वाहतूक आणि महामार्ग मंत्रालयाने देखील यासाठी मार्गदर्शक सूचना जारी केल्या आहेत.
केंद्रीय रस्ते वाहतूक आणि महामार्ग मंत्री नितीन गडकरी यांनी राज्यसभेत एका लेखी उत्तरात ही माहिती दिली.
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
पंतप्रधान कार्यालय
अरुणाचल प्रदेशातील विविध जिल्ह्यांमध्ये मोफत ग्रंथालय केंद्र सुरू करणाऱ्या न्गुरंग लर्निंग इन्स्टिट्यूटच्या उपक्रमाचे पंतप्रधानांनी केले कौतुक
अरुणाचल प्रदेशातील विविध जिल्ह्यांमध्ये मोफत ग्रंथालय केंद्र सुरू करणाऱ्या न्गुरंग लर्निंग इन्स्टिट्यूटच्या उपक्रमाची पंतप्रधान नरेंद्र मोदी यांनी प्रशंसा केली आहे.
केंद्रीय मंत्री किरेन रिजीजू यांच्या ट्विटला प्रतिसाद देताना पंतप्रधानांनी ट्विट केले:
"प्रशंसनीय प्रयत्न."
जलशक्ती मंत्रालय
पाण्याच्या न्याय्य वापरामुळे भविष्यातील आपत्तींपासून देशाचे संरक्षण करता येऊ शकेल - शेखावत
नवी दिल्ली, 24 जून 2019
पाण्याच्या उपलब्धतेचा विचार करता भारत सर्वाधिक संकटात असलेल्या देशांपैकी असून, लोकसंख्या विस्फोटामुळे या समस्येत अधिक भर पडत असल्याचे केंद्रीय जलशक्ती मंत्री गजेंद्र सिंह शेखावत यांनी म्हटले आहे. नवी दिल्ली येथे एका कार्यक्रमात ते आज बोलत होते. पाण्याच्या प्रत्येक थेंबाचे संवर्धन केले पाहिजे आणि पाण्याचा न्याय्य वापर व्हावा, यासाठी सर्वानी एकत्रितपणे प्रयत्न केले पाहिजेत, असे त्यांनी सांगितले.
पाण्याच्या पारंपरिक साठ्यांचे पुनरुज्जीवन करण्याची आणि जलसंवर्धनासाठी अधिक प्रयत्न करण्याची गरज त्यांनी व्यक्त केली.
जलशक्ती राज्यमंत्री रतन लाल कटारिया यावेळी उपस्थित होते.
यमुना नदीच्या तीरावर चार घाटांवर वृक्षारोपणाचा कार्यक्रम यावेळी झाला.
B.Gokhale/S.Kakade/D.Rane
(Visitor Counter : 87
पंतप्रधान कार्यालय
मध्य प्रदेशातील आग दुर्घटनेत झालेल्या जीवीतहानी बद्दल पंतप्रधानांनी व्यक्त केले दु:ख
मध्य प्रदेशातील आग दुर्घटनेत झालेल्या जीवीतहानी बद्दल पंतप्रधान नरेंद्र मोदी यांनी तीव्र दु:ख व्यक्त केले आहे. तसेच जखमींची प्रकृती लवकर सुधारावी यासाठी प्रार्थना केली आहे.
पंतप्रधान कार्यालयाने ट्विट संदेशात म्हटले आहे :
"मध्य प्रदेशातील इंदुर इथले अग्निकांड अत्यंत दु:खद आहे. या दुर्घटनेतल्या मृतांच्या कुटुंबियांप्रती सहवेदना व्यक्त करतो. सर्व जखमी लवकर बरे व्हावेत अशी कामना करतो: पंतप्रधान @narendramodi"
पंतप्रधान कार्यालय
पंतप्रधानांनी पंडित मदन मोहन मालवीय यांना त्यांच्या जयंतीनिमित्त वाहिली आदरांजली.
पंतप्रधान नरेंद्र मोदी यांनी पंडित मदन मोहन मालवीय यांच्या जयंतीनिमित्त
आदरांजली वाहिली आहे.
आपल्या ट्विटरसंदेशामध्ये पंतप्रधान म्हणाले;
"महान स्वातंत्र्यसेनानी, शिक्षणतज्ञ आणि समाज सुधारक महामहीम पंडित मदन मोहन मालवीयजी यांना त्यांच्या जयंतीनिमित्त शतशः प्रणाम."
पंतप्रधान कार्यालय
कोविड-19 च्या संकटकाळात तसेच युक्रेनच्या आपत्तीमध्ये बीएपीएस संस्थेने केलेल्या मदतकार्याची पंतप्रधानांनी केली प्रशंसा
पंतप्रधान नरेंद्र मोदी यांनी आज ज्येष्ठ बीएपीएस साधू ईश्वरचरण स्वामी आणि ब्रह्मविहारी स्वामी यांची भेट घेतली आणि कोविड-19 च्या संकटकाळात तसेच युक्रेनच्या आपत्तीमध्ये बीएपीएस संस्थेने केलेल्या मदतकार्याची प्रशंसा केली. मोदी यांनी परमपवित्र प्रमुख स्वामी महाराजजी यांच्या लवकरच येऊ घातलेल्या जन्मशताब्दीच्या सोहोळ्याविषयी चर्चा केली.
ट्विट संदेशात पंतप्रधान म्हणाले;
“ज्येष्ठ बीएपीएस साधू ईश्वरचरण स्वामी आणि ब्रह्मविहारी स्वामी यांची आज भेट घेतली. त्यांच्याकडे कोविड-19 च्या संकटकाळात तसेच युक्रेनच्या आपत्तीमध्ये बीएपीएस संस्थेने केलेल्या मदतकार्याची प्रशंसा केली. तसेच परमपवित्र प्रमुख स्वामी महाराजजी यांच्या लवकरच येऊ घातलेल्या जन्मशताब्दीच्या सोहोळ्याविषयी चर्चा केली आणि समाजाप्रती त्यांच्या समृद्ध योगदानाचे स्मरण केले.”
संरक्षण मंत्रालय
प्रजासत्ताक दिनी लष्कराला शौर्य आणि विशिष्ट सेवा पुरस्कार
नवी दिल्ली, 25 जानेवारी 2022
प्रजासत्ताक दिन 2022 निमित्त देण्यात येणाऱ्या शौर्य आणि विशिष्ट सेवेच्या पुरस्कारासाठी निवड करण्यात आलेल्या लष्करी सैनिकांची सूची सोबत जोडण्यात आली आहे. पुरस्कार विजेत्यांचे नाव आणि त्यांना मिळालेल्या पुरस्काराची माहिती पुढीलप्रमाणे देण्यात आली आहे.
1. 26 जानेवारी 2022 लष्करी सैनिकांना शौर्य आणि विशिष्ट सेवा पुरस्कार देणार आहेत, त्याविषयी सारांश स्वरूपामध्ये माहिती
2. शौर्य आणि प्रतिष्ठित सेवा पुरस्कार विजेत्यांची संपूर्ण सूची.
3. शौर्य चक्र मालिकेतल्या पुरस्कार विजेत्यांचे छायाचित्रासह प्रशस्तिपत्र.
M.Chopade/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 303
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांच्या हस्ते श्रीनगर येथे केंद्रीय संचार ब्युरोच्या मल्टिमीडिया प्रदर्शनाचे उद्घाटन
नवी दिल्ली, 10 जुलै 2023
केंद्रीय विज्ञान आणि तंत्रज्ञान राज्यमंत्री  ; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज श्रीनगर येथे केंद्रीय संचार ब्युरोच्या  च्या मल्टिमीडिया प्रदर्शनाचे उद्घाटन केले. सेवा, सुशासन आणि गरीब कल्याणाची नऊ वर्षे याबद्दल विशेष माहिती देणारे हे पाच दिवसीय प्रदर्शन एस .पी मॉडेल उच्च माध्यमिक विद्यालय येथे 14 जुलै 2023 पर्यंत सुरु असेल.
2014 पूर्वी भारताची भ्रष्टाचारासाठी ख्याती होती, त्याचा अत्यंत हानिकारक प्रभाव लोकांवर, विशेषतः युवावर्गावर पडत असे. मात्र पंतप्रधान नरेंद्र मोदी एक परिवर्तनात्मक प्रतिमा म्हणून उदयाला आले, त्यांनी यशस्वीपणे या निराशेचे रूपांतर आशावादात केले आणि राष्ट्रांच्या समुदायामध्ये भारताला एक उज्ज्वल उदाहरण म्हणून स्थान मिळवून दिले.
शैक्षणिक संस्थेत हे प्रदर्शन आयोजित केल्याबद्दल केंद्रीय संचार ब्यूरोचे अभिनंदन करताना डॉ जितेंद्र सिंह म्हणाले की पूर्वी, आपल्याला असे वाटायचे की आपण आपल्या तरुणाईला अयशस्वी केले आहे, मात्र पंतप्रधानांनी सुरु केलेल्या उपक्रमांमुळे नवनवीन स्टार्ट अप्स उदयाला आल्यामुळे आता देशातील तरुणांना उज्ज्वल भविष्य मिळू शकेल.
केंद्रीय संचार ब्युरोद्वारे आयोजित 5 दिवसांचा एकात्मिक संवाद आणि आउटरीच कार्यक्रम म्हणजे सार्वजनिक सेवा, सुशासन आणि वंचितांचे कल्याण या क्षेत्रांमध्ये गेल्या 9 वर्षांच्या उल्लेखनीय कामगिरीचे प्रदर्शन करण्यासाठी एक व्यासपीठ म्हणून काम करेल.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
गृह मंत्रालय
प्रसिद्ध गायिका भारतरत्न लता मंगेशकर यांच्या निधनाबद्दल केंद्रीय गृह आणि सहकारमंत्री अमित शाह यांच्याकडून दुःख व्यक्त
स्वरमाधुर्य आणि संगीत यांचे दुसरे नाव म्हणजे लता दीदी यांनी त्यांच्या अतिशय मधुर आणि मंत्रमुग्ध करणाऱ्या आवाजाने प्रत्येक पिढीच्या जीवनात आनंद फुलवला, केवळ भारतातीलच नव्हे तर जगभरातही त्यांच्या आवाजाची मोहिनी
लता दीदींकडून मला वेळोवेळी मिळालेला स्नेह आणि जिव्हाळा यामुळे मी स्वतःला भाग्यवान समजतो
त्यांची अतुलनीय देशभक्ती, मृदू आणि मधुर वाणी यांनी त्या नेहमीच आपल्यात राहतील, त्यांचे कुटुंबीय आणि असंख्य चाहत्यांप्रती मी दुःख व्यक्त करतो
नवी दिल्ली, 6 फेब्रुवारी 2022
केंद्रीय गृह आणि सहकारमंत्री अमित शाह यांनी प्रसिद्ध गायिका भारतरत्न लता मंगेशकर यांच्या निधनाबद्दल दुःख व्यक्त केलं आहे. लता दीदी यांनी त्यांच्या अतिशय मधुर आणि मंत्रमुग्ध करणाऱ्या आवाजाने प्रत्येक पिढीच्या जीवनात आनंद फुलवला. केवळ भारतातीलच नव्हे तर जगभरातही त्यांच्या आवाजाची मोहिनी होती, असे अमित शाह यांनी ट्वीट केले आहे. संगीत विश्वात त्यांच्या योगदानाचे शब्दात वर्णन करणे शक्य नाही, त्यांचे निधनाने माझी वैयक्तिक हानी झाली आहे, असे त्यांनी म्हटले आहे. लता दीदींकडून मला वेळोवेळी मिळालेला स्नेह आणि जिव्हाळा यामुळे मी स्वतःला भाग्यवान समजतो, असे केंद्रीय गृहमंत्र्यांनी सांगितले. त्यांची अतुलनीय देशभक्ती, मृदू आणि मधुर वाणी यांनी त्या नेहमीच आपल्यात राहतील, असे ते म्हणाले. त्यांचे कुटुंबीय आणि असंख्य चाहत्यांरप्रती मी दुःख व्यक्त करत आहे, असे त्यांनी आपल्या शोकसंदेशात म्हटले आहे.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
दूरसंचार आणि माहिती तंत्रज्ञान मंत्रालय
मुंबई येथे मुख्य टपाल कार्यालयामध्ये 20 जून 2023 रोजी दुपारी 3 वाजता डाक अदालतचे आयोजन
मुंबई, 24 मे 2023
सीपीएमजी म्हणजेच चीफ पोस्टमास्टर जनरल, महाराष्ट्र सर्कल, मुंबई च्यावतीने 20 जून 2023 रोजी दुपारी 3.00 वाजता 123 वी डाक अदालत भरविण्यात येणार आहे. मुंबईतील मुख्य टपाल कार्यालयात म्हणजेच - अॅनेक्स बिल्डिंग, जीपीओ कॉम्प्लेक्स, 5वा मजला, मुंबई – 400001 येथे अदालत आयोजित करण्यात येणार आहे.
महाराष्ट्र आणि गोवा राज्यांशी संबंधित टपाल सेवांसंबंधीच्या ज्या तक्रारींचे 6 आठवड्यांच्या आत निराकरण झाले नाही, त्यांची दखल डाक अदालतमध्ये घेतली जाईल. नोंदणी नसलेले/नोंदणीकृत मेल, स्पीड पोस्ट, काउंटर सेवा, बचत बँका आणि मनी ऑर्डर न मिळणे इत्यादींसंबंधीच्या तक्रारींचा विचार डाक अदालत दरम्यान केला जाईल. तक्रारींमध्ये मूळ तक्रार ज्या अधिकार्यांना संबोधित करण्यात आली त्यांची नावे आणि पदनाम, मनी ऑर्डर/बचत बँक खाती/प्रमाणपत्रे इत्यादींचा तपशील असावा.
इच्छुक ग्राहक पोस्टल सेवांबाबत त्यांच्या तक्रारीच्या दोन प्रती सहाय्यक संचालक पोस्टल सेवा  आणि सचिव, डाक अदालत, मुख्य पोस्टमास्टर जनरल, महाराष्ट्र सर्कल, अॅनेक्स बिल्डिंग, जीपीओ कॉम्प्लेक्स, 4था मजला, मुंबई - 400001 यांच्याकडे 05.06.2023 पर्यंत पाठवू शकतात.
तक्रारींचे प्रभावीपणे निवारण करण्यासाठी, विभागाच्यावतीने वेळोवेळी डाक अदालत आयोजित केले जाते. यामध्ये विभागाचे अधिकारी पीडित ग्राहकांना भेटतात, त्यांच्या तक्रारींचा तपशील गोळा करतात आणि लवकरात लवकर त्यांचे निराकरण करण्याचा प्रयत्न करतात.PIB Mumbai | N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
राष्ट्रपती कार्यालय
भारताच्या राष्ट्रपती 3 ते 7 जुलै दरम्यान कर्नाटक, तेलंगण आणि महाराष्ट्राला भेट देणार
भारताच्या राष्ट्रपती द्रौपदी मुर्मू 3 ते 7 जुलै 2023 या कालावधीत कर्नाटक, तेलंगण आणि महाराष्ट्राचा दौरा करणार आहेत.
3 जुलै 2023 रोजी राष्ट्रपती कर्नाटकातील मुद्दनहळ्ळी येथे होणाऱ्या श्री सत्य साई मानव उत्कृष्टता विद्यापीठाच्या दुसऱ्या दीक्षांत समारंभात सहभागी होतील. संध्याकाळी त्या कर्नाटकातील राजभवन येथे विशेष असुरक्षित आदिवासी समुहाच्या  सदस्यांशी संवाद साधतील.
4 जुलै 2023 रोजी राष्ट्रपती हैदराबाद येथे अल्लुरी सीताराम राजू यांच्या 125 व्या जयंतीदिन समारोप समारंभात सहभागी होऊन उपस्थितांना संबोधित करतील.
5 जुलै 2023 रोजी राष्ट्रपती गोंडवाना विद्यापीठाच्या 10 व्या दीक्षांत समारंभाला संबोधित करतील. नागपूर मधील कोराडी येथील भारतीय विद्या भवनाच्या सांस्कृतिक केंद्राचे उद्घाटनही त्यांच्या हस्ते होणार आहे.
6 जुलै 2023 रोजी राष्ट्रपती विशेष असुरक्षित आदिवासी समुहाच्या  सदस्यांशी नागपूरमधील राजभवन येथे संवाद साधतील. मुंबईतील राजभवन येथे महाराष्ट्र शासनातर्फे राष्ट्रपतींच्या सन्मानार्थ आयोजित करण्यात येणाऱ्या नागरी स्वागत समारंभाला त्या उपस्थित राहतील.
निती आयोग
निती आयोगाच्या महिला उद्योजकता व्यासपीठाने महिला ट्रान्सफॉर्मिंग इंडिया अवॉर्ड्स च्या पाचव्या आवृत्ती साठी अर्ज मागवले आहेत
स्वातंत्र्याचे 75 वे वर्ष साजरे करण्यासाठी, नीती आयोगाचा प्रमुख उपक्रम, महिला उद्योजकता व्यासपीठ , या अमृत महोत्सवी उत्सवाचा भाग म्हणून 75 महिलांचा सत्कार करणार आहे. याअंतर्गत महिला ट्रान्सफॉर्मिंग इंडिया अवॉर्ड्स  2021 ने स्वयंपूर्ण व्यवसाय निर्माण करून आणि/किंवा अनोख्या व्यवसाय उपायांद्वारे आव्हानांवर मात करून उद्योग उभे करणाऱ्या
महिला उद्योजकांचा 'सशक्त और समर्थ भारत' याकरता दिलेल्या योगदानासाठी गौरव करून साजरा करणार आहे.
डब्ल्यूटीआय पुरस्कार भारतभरातील कर्तृत्ववान महिलांची यशोगाथा समोर आणण्याचा आणि त्या गाथा साजरा करण्याचा नीती आयोगाचा प्रयत्न आहे. 2018 पासून, 'महिला आणि उद्योजकते' वर लक्ष केंद्रित करून महिला उद्योजकता व्यासपीठाच्या नेतृत्वाखाली डब्लूटीआय पुरस्कार आयोजित केले जात आहेत.
यावर्षी, डब्ल्यूटीआय पुरस्कार संयुक्त राष्ट्र, सिस्को सीएसआर, फिक्की आणि ग्रांट थॉर्नटन भारत यांच्या संयुक्त सहभागाने दिले जाणार आहेत. याचे अर्ज https://wep.gov.in/ वर उपलब्ध आहेत. 31 डिसेंबर 2021 पर्यंत अर्ज स्वीकारले जातील. महिला उद्योजक स्वत: नामांकन दाखल करू शकतात किंवा इतरांचेही नामांकन करू शकतात. सार्वजनिक आणि सामुदायिक सेवा, उत्पादन क्षेत्र, बिगर -उत्पादन क्षेत्र, आर्थिक वाढ सक्षम करणारी आर्थिक उत्पादने, हवामान क्रिया, कला, संस्कृती आणि हस्तकला तसेच डिजिटल नवोन्मेषाला प्रोत्साहन देणाऱ्या सातपैकी एक किंवा अधिक श्रेणींमध्ये नामांकन करता येईल. अर्ज भरण्यासाठी तपशीलवार मार्गदर्शक सूचना आणि पात्रता निकष https://wep.gov.in/wep-faqs वर उपलब्ध आहेत.
अर्ज, शेवटच्या तारखेनंतर, स्वतंत्र मूल्यांकन, जूरी आणि सुपर ज्युरी फेऱ्यांचा समावेश असलेल्या तीन टप्प्यांच्या मूल्यांकन प्रक्रियेतून जातील. त्यातून 75 प्रेरणादायी महिला उद्योजकांची निवड केली जाईल. भारताच्या स्वातंत्र्याची 75 वर्षे - ‘आजादी का अमृत महोत्सव’ साजरा करत असताना मंगळवार, 8 मार्च, 2022 रोजी आंतरराष्ट्रीय महिला दिनानिमित्त या विजेत्यांचा सत्कार केला जाईल.
सध्या, महिला उद्योजकता व्यासपीठावर 21,000 पेक्षा जास्त नोंदणीकृत वापरकर्ते आहेत आणि 37 भागीदारांसह कार्यक्रम राबवले जात आहेत.
अधिक तपशीलांसाठी महत्वाचे दुवे:
https://wep.gov.in/.
https://www.niti.gov.in/women-entrepreneurship-platform
https://www.niti.gov.in/sites/default/files/2021-3/MovingTheNeedle_08032021-compressed.pdf
पंतप्रधान कार्यालय
पीएमएनसीएचच्या प्रतिनिधी मंडळाने पंतप्रधानांची भेट घेऊन 2018 भागीदारी परिषदेचे बोध चिन्ह दिले भेट
नवी दिल्ली, 11 एप्रिल 2018
मातृ, नवजात शिशू आणि बाल आरोग्य  भागीदारीच्य प्रतिनिधी मंडळासोबत पीएमएनसीएच भागीदारी परिषदेचे तीन चॅम्पियन केंद्रीय आरोग्य आणि कुटुंब कल्याण मंत्री जे. पी. नड्डा, चिलीचे माजी राष्ट्रपती आणि पीएमएनसीएचचे भावी अध्यक्ष आणि प्रसिद्ध अभिनेत्री तसेच युनिसेफची सद्भावना राजदूत प्रियंका चोप्रा, आरोग्य आणि कुटुंब कल्याण राज्यमंत्री ए.के.चौबे, आरोग्य आणि कुटुंब कल्याण सचिव प्रिती सुदान यांनी आज पंतप्रधान नरेंद्र मोदी यांची भेट घेऊन 12-13 डिसेंबर 2018 दरम्यान नवी दिल्ली येथे होणाऱ्या भागीदारी परिषद 2018 चे आमंत्रण दिले. या परिषदेत विविध देशांचे प्रमुख आणि आरोग्य मंत्र्यांसह 1200 प्रतिनिधी सहभागी होणार आहेत. पीएमएनसीएच ही 92 देश आणि 1000हून अधिक संघटनांची एक वैश्विक भागीदारी आहे. पंतप्रधानांनी या परिषदेला उपस्थित राहण्याचे आश्वासन दिले. तसेच परिषदेच्या बोधचिन्हाचा स्वीकार केला.
डॉ. मिशेल बाचलेट यांनी या भागीदारीचे महत्व सांगितले आणि महिला सक्षमीकरण, मुलं आणि युवकांच्या विकासातील आव्हाने पेलण्यासाठी पंतप्रधानांना मार्गदर्शन करण्याची विनंती केली. पंतप्रधानांनी यावेळी त्यांचे वैयक्तिक अनुभव सांगितले. गावांमधील गरीब आणि गर्भवती महिलांना सकस आहार मिळावा यासाठी त्यांनी गुजरातमध्ये खासगी क्षेत्र आणि संघटनांसोबत भागीदारी केली. त्यांनी प्रभावी दळणवळण धोरणावर जोर दिला. तसेच त्यांनी हे देखील सांगितले की, ‘भागीदारीच भागीदारी’ आहे. सकस आहार, लग्नाचे वय, बाळंतपणापूर्वी आणि नंतरची काळजी तसेच महिला, मुलं आणि नवजात शिशूसाठीच्या कार्यक्रमाच्या प्रभावी अंमलबजावणीसाठी जागतिक स्तरावरील लोकांकडून विशेषत: युवकांकडून कल्पना आणि सूचना मागवल्या पाहिजेत. या सर्व विषयांवर ऑनलाईन प्रश्न मंजुषा स्पर्धा आयोजित करून डिसेंबर 2018 च्या भागीदारी परिषदेत या स्पर्धेच्या विजेत्यांना पारितोषिक वितरित केली जावीत अशी सूचना पंतप्रधानांना यावेळी केली.
BG/SM/PK
(Visitor Counter : 107
सुक्ष्म, लघु आणि मध्यम उदयोग मंत्रालय
पंतप्रधान रोजगार निर्मिती कार्यक्रमांतर्गत प्रकल्पांमध्ये 2020 मध्ये 44% नी वाढ
नवी दिल्ली, 20 ऑगस्ट 2020
कोविड-19 मुळे देशाच्या अर्थव्यवस्थेला मोठा फटका बसला असताना, खादी आणि ग्रामोद्योग आयोगाकडून राबवली जाणारी प्रमुख योजना पंतप्रधान रोजगार निर्मिती कार्यक्रमाला  मोठी गती मिळाली आहे. केंद्रीय सुक्ष्म, लघु आणि मध्यम उद्योग मंत्रालयाने महत्त्वपूर्ण निर्णय घेत, पीएमईजीपी प्रकल्पांना नवीन आणि जलद प्रक्रियेच्या माध्यमातून स्वीकृती दिली. चालू आर्थिक वर्षाच्या पहिल्या पाच महिन्यांत म्हणजे 1 एप्रिल 2020 पासून 18 ऑगस्ट 2020 पर्यंत या प्रकल्पांमध्ये 44% ची मोठी वाढ झाली आहे.
खादी आणि ग्रामोद्योग आयोगाने 1.03 लाख प्रकल्प मंजूर करुन अर्थसहाय्यासाठी बँकांकडे पाठवले आहेत, गेल्यावर्षी याच काळात 71,556 प्रकल्प मंजूर झाले होते, अशाप्रकारे यात एकूण 44% ची वाढ झाली आहे.
पीएमईजीपी ही केंद्र सरकारची रोजगारनिर्मितीची प्रमुख योजना आहे आणि खादी आणि ग्रामोद्योग याच्या अंमलबजावणीसाठीची नोडल संस्था आहे. यावर्षी 28 एप्रिल रोजी मंत्रालयाने, नियमांमध्ये सुधारणा करुन जिल्हाधिकाऱ्यांच्या अध्यक्षतेखालील जिल्हा स्तरीय कृती दल समितीच्या निर्णयाची भूमिका काढून घेतली, ही अतिशय वेळखाऊ प्रक्रिया होती. म्हणून पीएमईजीपी आणि केव्हीआयसी अंतर्गत प्रकल्पांच्या जलद अंमलबजावणीला जास्त प्राधान्य देण्याची आवश्यकता असल्याने ते दूर करण्याची मागणी केली जात होती. सुधारित नियमांनुसार पीएमईजीपी योजनेची अंमलबजावणी करण्यासाठी नोडल एजन्सी केव्हीआयसीकडे संभाव्य उद्योजकांच्या अर्जाची पूर्ती करुन पतपुरवठा निर्णय घेण्यासाठी बँकांकडे पाठविण्याचे काम सोपविण्यात आले आहे.
एप्रिल ते ऑगस्ट 2020 दरम्यान, बँकांनी 11,191 प्रकल्पांसाठी 345.43 कोटी रुपये अर्जदारांना दिले. गेल्यावर्षी याच काळात 276.09 कोटी रुपये 9161 प्रकल्पांना दिले होते. अशाप्रकारे मंजूर प्रकल्पांच्या संख्येत 22% नी वाढ झाली आणि बँकांनी पुरवलेल्या आर्थिक पुरवठ्यात गेल्यावर्षीच्या तुलनेत 24% नी वाढ झाली. यावर्षी पीएमईजीपी प्रकल्पांच्या वेगवान अंमलबजावणीला अधिक महत्त्व प्राप्त झाले आहे कारण या पाच महिन्यांतील बहुतेक भाग संपूर्ण देश टाळेबंदीत होता. स्थानिक उत्पादनांना प्रोत्साहन देऊन लोकांसाठी स्वयंरोजगार आणि शाश्वत उपजिवीका उपलब्ध करण्याची सरकारची कटीबद्धता यातून दिसून येते.
केव्हीआयसीचे अध्यक्ष विनय कुमार सक्सेना म्हणाले की, पीएमईजीपी प्रकल्पांमधील मोठी वाढ, पंतप्रधानांच्या ‘मिनिमम गव्हर्नमेंट, मॅक्झिमम गव्हर्नन्स’ या धोरणाचा परिणाम आहे. जिल्हाधिकाऱ्यांना या प्रक्रियेतून बाजूला केल्यामुळे प्रकल्पांची अंमलबजावणी वेगाने सुरु आहे. तथापी, जास्तीत जास्त अर्जदारांना लाभ मिळावा यासाठी बँकांनीसुद्धा निधी मंजूर करण्याची प्रक्रिया जलद करावी. प्रकल्प राबवण्यासाठी आणि देशात रोजगार निर्मितीसाठी वेळेत निधी वितरित करणे महत्त्वपूर्ण आहे, असे सक्सेना म्हणाले.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
पंतप्रधान कार्यालय
पंतप्रधान मोदी यांना 3 ऑक्टोबरला ‘युएनईपी चॅम्पियंस ऑफ द ईयर’ पुरस्कार प्रदान केला जाणार
संयुक्त राष्ट्रांचा सर्वोच्च पर्यावरण पुरस्कार ‘युएनईपी चॅम्पियंस ऑफ द ईयर’ यंदा पंतप्रधान नरेंद्र मोदी यांना जाहीर झाला असून उद्या नवी दिल्लीत अनिवासी भारतीय केंद्रात होणाऱ्या एका विशेष कार्यक्रमात त्यांना हा पुरस्कार प्रदान करण्यात येणार आहे.
२६ सप्टेंबर रोजी न्यूयॉर्क येथे झालेल्या संयुक्त राष्ट्रांच्या ७३ व्या सर्वसाधारण सभेत त्यांना हा पुरस्कार जाहीर झाला होता. संयुक्त राष्ट्रांचे सरचिटणीस अंतोनियो गुटारेस यांच्या हस्ते त्यांना हा पुरस्कार दिला जाईल. यावेळी पंतप्रधान सभेला संबोधितही करतील.
आंतरराष्ट्रीय सौर सहकार्याच्या क्षेत्रात मोदी यांनी घेतलेल्या पुढाकारासाठी तसेच एकदाच वापरल्या जाणाऱ्या प्लास्टिकचे २०२२ पर्यत भारतातून समूळ उच्चाटन करण्यासाठी त्यांनी सुरु केलेल्या अभियानाची दखल घेतलेल्यांना हा पुरस्कार देण्यात येणार आहे.
पर्यावरणाच्या क्षेत्रात अतुलनीय कार्य करणारे राजकीय नेता, सामाजिक कार्यकर्ता किंवा खाजगी क्षेत्रातील व्यक्तीना दरवर्षी चॅम्पियंस ऑफ द अर्थ हा पुरस्कार दिला जातो.